《杨花》
明代·朱应辰

三月江头飞送春，扑人随马断人魂。
隔帘撩乱春无影，着水廉人雪有痕。
燕带残香飞又落，鱼吹小点吐还吞。
可怜天性何轻薄，化作青萍不托根。

作者简介：初苏州府吴江人，字文奎，号寄翁。少事举业，旋弃去。从杨铁崖学古文。洪武初应诏起，乞近地养亲，为本郡儒学训导，改江阴。博学多伎能，篆籀法古，亦善白描人物。有《漱芳集》。